kritiken hemeroteka » Erroren etenak\n« Bideak eta uberak | Izuaren formak »\nLerro etena (2004-2018) / Angel Erro / Elkar, 2019\nErroren etenak Mikel Asurmendi / argia.eus, 2019-10-25\nAngel Erroren Lerro etena amaitu —bazen garaia, to!— eta usaiazko ele jokoa jalgi zait burura, hori malura! Izan ere, 2004tik 2018ra bitarteko eguneroko hau, dietarioa, Erroren etenak izendatu baititut, ia inpentsan! Inpentsan!? Hara, zer ote hitz arraro hori? Ba ote arautegian!?\nLiburuaren orri lerro irakurraldiaren bereizgailua paperezkoan zirriborratu ditudan —aspaldikoak batzuk— hitz batzuk aldatuko ditut hona: Poeta. Eruditua. Hemofilikoa. Homofilia jasaten duena. Heteroaliadoa. Greziar kulturaren maitalea eta aditua.\n2004tik 2018ra bitarteko bizipenak eta kontakizunak dituzu Lerro etena-n, idazlea Iruñetik Madrilera aldatu zen garaikoak, Iruñetik Madril artean bizi den zutabegilearen —Berria-n oraindik ere— gogoetak dituzu saio liburu hau, besteak beste. Erro, prentsa egunero errotik irakurtzen duen poeta da, ahalaz, etxepeko kafetegian gosalduz egin ere. Edo hala dut antzeman nik, edo horrela berak nahi. Egunero… alegia.\nMusika klasikoaren maitalea. Konparazione, J. S. Bachen Meza Si Minorrean hizpide (82. orria. Ordura arte ez nituen oharrak hartu, atx!). Kursaaleraino hurbildu ostean: “Zalantza dut hainbeste neke merezi ote zidan” dio. Erroren lerro kritikoak. Erro kritikariaren adibide bat.\nLerro etena —besteak beste askoren artean— Erro idazlearen eta izatearen beraren isla da. Hitz itsu batez errana: bere izatearen lagina, lagin bat. Donostia, Baiona, Gasteiz edo Bilbon ibili dabil idazlea. Pariseraino ere tarteka hurbiltzen da, Bordelen geldialdi bat edo beste eginik.\nVirgilio edota Ovidio poetak ageri dira bere bidean, besteak beste. Klasikoen maitalea izaki. Aditua ez ezik, aritua. Aritua euskal idazleen artean. Idazleen euren izenen akronimoek zoratu naute, izenen siglek hots. Horien gibelean —atzean edo aitzinean— dauden gehienak “asmatu ditut”, ez arras ordea. Hamarretik zortzi edo. Erro zakila! Aingeru izenez, abizenez ez osotoro. Erro izan ezik, Ero. “Satorra” horregatik!\nIzan ere, Erro ez da kokiltzen, ez du ostrukarena egiten horregatik, akronimo horien baitan —Lerro etena irakurri dutenek— daudenek antzeman dute beren burua. Angel Errok ez du mihian bilorik.\nAhantzi gabe: amak, arrebak eta aitak, nork bere gisara, badute leku bere egunerokoan: “Non du etxea etxetik joan denak”, galdetzen du iruindarrak. Jatorra ematen ez duen arren, nafar jatorra izaki. Satorra.\nBizitza eta heriotza. Aldi ilunak ilun, lerro ilunak eta argiak lagun, herio oso presente dago Erroren —satorraren— bizitzan. Eta presente ere badago C. C-ri, VB-ei eta alfabetoko gainerako hizkiei eskaintza lerroarekin ixten du liburua idazleak. C, argi dut nor den. VB ez.\nIdazlea eta poeta. Aspaldi utzi zuen garbi ez zela proeta. Indarrean zegoenean alegia, honezkero inor ez baita proeta: “Hau ez da ETArengandik espero genuen haikua”. (2014-IV-22). Euskal satorra izanagatik, jatorra Erro!\nBidenabar, bizi izandako gatazkaren kontakizunaren tantak laga dizkigu. “Nik oroimena beste mendekurik ez dut”. “Historia gezurtiek idazten dute”. Ez da egungo kontua, Ulises eta Homero ditu hizpide. Izan ere, Trump gezurti handienatzat izendatzeak gure gezurti izaera azpimarratzea besterik ez dakart eta.\nAngel Erroren ironia apartekoa da. Herabeen ironiak badu jite berezia inondik ere. Ekialdera begira jarri da, jarri gaitu: “Orrazkera boterearen ikurra da”, diosku. Botella kolorekoa gure artean, burdinazko Thatcher marguldua! Horretaz badaki zerbait Angelek, C. bikotekideari esker.\nBizitza lerro etenak ez ezik, bizitza gure denboraren etenak eta nahasmenak dira. Horixe oroimena. Halaxe begitandu zait saio liburua. Edota, nire aburuz, halaxe paratu ditu idazleak bere oroitzapenak.\nAngel Erro niretzat bada ere hauxe erran zuena: “Dena esana dago, baina ez nik”. Esaldi hori niretzat handiegia izanik, beste hauxe parafraseatuko dut amaitzeko: “Ez sinetsi gehiegi hemen esandakoak, hau guztia galkorra da, kazetari honek egiatzat pasarazitakoari ustel usaina dariolako nago ni hemen” (2015-III-22).\nAtx, azkenik, herioa hizpide, nire epitafioa hartu diot maileguz Errori: “Batzuetan pentsatzen dut nire okerrak nire orekak direla eta ez naizela ezer ezpada nire okerrak”.


Mizel Bergouignan joan zauku | Enbata\nAccueil / Articles / Comprendre / Focus / Mizel Bergouignan joan zauku\nOui mais après ? »\nMizel Bergouignan joan zauku\nMizel Bergouignan-en ehorzketak Baigorriko elizan, larunbatean, maiatzaren 6an, 10.30tan.\nMizel Bergouignan joan zauku eta trixte gira… Bapatean joan zauku, eta sesituak gira… Euskal Herria zuen helburu, alde guzietarik zerbitzatu du!\nLaborantza mailan, haste hastetik ELB-ko militante izan da, kalitatezko mahastigintzan inplikatua eta balio gehigarri sortzaile. Euskal Herriko Laborantza Ganbarako administrazio kontseiluko kide zen « Hemen Herrikoa » ren izenean.\nEuskal Herriaren ekonomi orokorra zuen bere kezka. Baterako kide zen ere… Hots, eraikuntza sail guzietan hor zen, baztertu gabe politika edo kultura…\nEta, nola ez aipa, Luhusoko pausoarekin gure bideak nola berriz kurutzatu ziren, manera ezinago berezian, Euskal Herriko bake prosesuaren alde ! Hurbil hurbiletik bizi izan ditugu momento zinez intensoak, grabatuak geldituko direnak bihotzean…\nBihotz oneko militante osoa zen Mizel eta araberako agurra zor diogu !\nGogoan dugu ere penetan gelditzen den familia: dolumin bizienak zueri, tristura eta hutsunearen lehen lerroan zaretener. gure sentimenduak zuer doatzi…\nMizel Bergouignan joan zauku.\nEtxauziako arima, gure elkarteko kide maitea. gugan biziko zira betiko.\nHire ustegabeko heriotza, Mizel, ximista bat bezala sartu zaukuk bihotzeraino.\nDuela hamabost egun, Bilbon hintzan gurekin, Etxauzia proiektua aurkezten.\nDuela aste bat berriz, Ortzaizen parte hartu hukan, bakearen artisau gisa, Basaizeak antolatu « herria eraiki » mahainguruan. Bi egun ere ez dituk joan azken aldiz ikusi hintugunetik. Nafarroaren Egunean. Elizako plazan, umore onean, osagarria untsa ez, baina halere, urteroko itxuliñoa egin nahi izan hukan.\nEz dakik untsa zonbat mintzen gaituen hire partitzeak. Zonbat sumatuko dugun hire falta Baigorrin eta Euskal Herrian, ez duk erretx hitzez azaltzen.\nMendi baten tamainako hutsunea utziko duk gure artean, Mizel, hi ere, mendi bat bezain handia izan haizelako. Baigorrialdeko mendi bat, horixe izanen haiz beti, Mizel. Jakintsua. Lanerako laguna. Entzuten dakiena. Beti hor dena. Eta besteok galduak giren aldietan, paisaia guzia kolpe bakarrean ikusteko so lasaia duena. Baina, mendiak zubi ere izaiten dituk batzutan. Eta horietakoa haukagu hi.\nEuskal Herria bitan zatitzeko ezarri daukuten muga faltsua behin eta berriz hautsi duen Baigorriko mendia: AUZA kaskoa.\n« Herria eraiki » zian izena apirilaren 26ko Ortzaizeko mahainguruak. Eta hori bera egin duk hik bizitza osoan. Atsedenik gabe, ekonomian, politikan, kulturan… herria eraiki, azken hatsera arte. Etxauzia zabal eta bizi bat amesten hukan, Iparralde barnekaldea piztu eta ekonomikoki biziaraziko zuena, Euskal Herri aske eta euskaldun batean.\nHi gabe, nekezago izanen dituk lan guzi horiek, Mizel, baina ez duda bururaino eremanen ditugula. Herria eraikitzen segiko diagu. Hik nahiko hukeen bezala. Eta noizbait noraezean, edo galdurik sentitzen bagaituk, Auza mendira itzuliko diagu begirada, hire kontseilu on bat entzuteko prest. Adiorik ez, adiskidea.\nAnje Arregi (Etxauzia Nafartarren Etxearen lehendakaria)\n« Ecosse, Catalogne… Quel processus souverainiste en Euskal Herria ? »


Gu ere izan ginen Alternatiba 2018n\nIgaro den asteburuan burutu da Alternatiba ekimena Baionan, sistema aldatzeko alternatiben besta handia.\nBeherago irakur dezakezu antolatzaileen balorazioa:\nBaiona, urriaren 7a - 15 000 pertsonatik gora etorri dira asteburu honetan Baionan iragan den klimari buruzko mobilizazio garrantzitsura. Alternatiba Itzuliaren heltzearekin, Alternatiben herrixka erraldoiak, hitzaldi eta herritar emulazio giroak markatuak zituen bi egunak bururatu dira lurraldeen berehalako eraldatzea abiatzeko manifestuarekin.\n15 000 pertsonek parte hartu dute Alternatiba 2018n\nKlima aldaketaren asteburua, baldintza meteorologikoak kontra izanagatik, arrakastatsua izan da: Alternatiba Itzuliaren helmugaratzean eta Baionako Alternatiba 2018 edizioan, kasik 15.000 lagunek parte hartu dute. Horien artean, 200 pertsonalitatetik gora, zientzialariak, arduradun politiko eta elkarteetakoak, artistak, ministro ohiak. Hego Koreatik egin Duplex emankizunean, Valérie Masson-Delmottek, Klima Aldaketari buruzko Gobernuarteko Batzordeko kideak, 1,5°C txostenaren onartzearen berri ona eman zigun Baionan bildutako jendeari, eta Alternatiba Itzulia bezalako herritar ekintzekin segitzeari sustengua ekarri zion.\nKlima Aldaketari buruzko Gobernuarteko Batzordearen 1,5°C txostenaren ateratzearen bezperan, Baionak mezu sendoa eman zuen. Azken manifestuak, Gabyk eta Moribak irakurria -biak hamasei urtetakoak; Gaby Poitiers-eko lizeoko ikasle gaztea, eta Moriba Mediterraneoa zeharkatzen zuenean salbamendu-ontzi batek itotzetik sokorritu gazte ginearra-, gure lurraldeen berehalako metamorfosirako dei dardarikatsua bota du. "Urrats ttipien politikatik urrun, eta munduaren tenperatura goratzea 1,5°C-ko langa kritikoaren azpitik atxikitzearen aitzinean, funtsezkoa da gure lurraldeetako metamorfosi ekologiko eta soziala martxan ezartzea: helburu horiek lortzeko behar diren neurriak, gaurdanik ematea, gure erantzukizuna da; baita gure tokiko hautetsien mobilizatzea ere, eta 2020an ez dudarik ukaitea kontuak eskatzeko", dio Alternatibako Pauline Boyerrek,\nAlternatiba herriko plazetan bilduriko jende ostearen gainetik, banderolak sei hizkuntzatan (frantsesa, euskara, ingelesa, gaztelania, arabiera eta txinera) gogoraraziz: "1,5ºC, oraino posible da. Alda dezagun sistema, ez klima". Gizarte justuagoen, solidarioen eta iraunkorragoak egitea erdiesteko. "Klima-aldaketaren ondorioen zafraldia jasaten duten munduko milioika pertsonentzat 1,5°C hil ala biziko larrialdia da jadanik, batez ere, historikoki sorrarazi ez duten fenomenoagatik, jende eta sozial mailan gogorki kostatzen zaien hegoaldeko herrialdeentzat. Munduko tenperaturaren goratzearen 1,5°C-z petik atxikitzeko aukera ttipia gelditzen zaigu, baina horrek egungo sistemaren aldaketa masiboa eta berehalakoa eskatzen du, eta geoingeniaritza edo nuklearra bezalako soluzio faltsuei uko egitea!" Amis de la Terre-ko Florent Compain-en ustetan.\nBukaerako mitina Vincent Verzat «Il est encore temps / Oraino garaiz gara» elkartekoak, datozen mobilizazioen segidaren aldeko ekintza bateratu deialdi batekin bururatu da: gure agintariei IPCC/GIEC talde zientifikoaren txostenaren ondorio nagusiak ematea, klimaren aurka doazen xede eta politika suntsikorren kontrako ekimenak, esku gorri sinboliko baten bidez, edo urriaren 13ko ibilaldia, etorriko diren mobilizazio berriak izanen dira. «Alarma gorria piztu da: hemendik aitzina ez dugu beste alternatibarik. Handituz doan herritar multzo bat prest dago bortizkeriarik gabeko ekintzak egiteko eta ez du dudatzen klimarentzat kaltegarriak diren proiektuak eta politikak gelditarazteko desobedientzia zibilean sartzeko». «Datozen epeen kari, segituko dugu mugimendua garatzen, horien artean Parisen, abenduaren 14an COP24 denboran, Société Générale bankuaren garbiketa erraldoiaren operazioa» amaitu du Action Non-Violente COP21 elkarteko Jon Palais militanteak.\nJarrera hori asteburu honetako mobilizazioak baieztatu du: euria eta haizea eginik ere, parte hartzearen aldetik, baita erakusmahai, animazio, aurkeztutako alternatiba, erakusketarien eta hitzaldien aldetik ere, agerrarazi digutelako martxan ezar daitezkeen nahasmendu klimatikoa gelditzeko aterabideen aniztasuna. Baionako herritar burbuilatze honek islatzen du 4 hilabetez Alternatiba Itzulian ikusi dena, hots, orotara 77 000 jende baino gehiagok erakutsi duela bere deliberamendua gauzak zehazki aldarazteko.\nOraingo gobernuaren klimaren bilana eta trantsizio energetikoa, trantsizioaren kontrako oztopoak, ekonomiaren birtokiratzea, trantsizioaren diruztatzea, garraioak, energia berriztagarriak, elkartasuna eta klima-justizia bezalako oinarrizko erronkak hunkitzen zituzten kasik 50 hitzaldirekin (6263 partehartzaile), bidean diren gogoetak sakontzen lagundu du asteburuak. Alternatiba zehatzek, hala nola, Enargia,% 100ean berriztagarria den elektrizitate hornitzaileak edo euskoak, jadanik Europan zirkulazioan duen monetaren kopuruan lehena denak, asteburu honetan milioi euskoaren heina gainditu du, horiek guziek erakutsi dute eskalaz aldatzeko gaitasuna badela. Herritar pesta handi itxurarekin, Alternatiba 2018 ekimenak berretsi du nahasmendu klimatikoaren aurkako erronka erabakigarria ez dela hamar milaka herritar altxatzeko prest diren hil ala biziko desafioa bakarrik, bainan gizarte jasangarriago eta erakargarriagoen aldeko oinarria ere.\nManifestua irakurri (eleanitz)


Aurillac-eko lagunei ongietorria eman die Trapagarango Udaletxeak, Erasmus+ proiektuaren barne | Itxaropena Ikastola\nTrapagarango Udalak eta bertako alkateak, Xabier Cuellarrek, ongietorria eman diete Aurillacetik Erasmus+ proiektuaren parte gisa etorri diren ikasle frantziarrei. Gure ikaskideek, Ikastolako ikasleekin Europarako sinfonia batean lan egiteaz gain, gure ingurune hurbila ezagutzeko aukera izan dute egun hauetan zehar, eta esperientziaren parte gisa, Udaletxean ere hartu dituzte.\nBertara, bidetik, Markelen trikitixarekin batera joan gara, eta horrek bidea euskal musikarekin alaitu digu. Ondoren, gazteak aurresku bat disfrutatu zuten udaletxearen atarian, Ikastolako zein Aurillaceko ikasleek izugarri ospatu zutena.\nAlkateak eta bere taldeak ongietorria eman zieten batzar aretoan, etorkizunean itzultzera gonbidatu zituzten eta detailetxo batzuk oparitu zizkieten Frantziara itzultzean herria gogora dezaten.\nBisitaren ondoren, ikasleak berriro elkartu ziren herriko plazan dantza batzuk partekatzeko, tradizionalak zein garaikideak, euskaldunak zein frantzesak, eta denok animatu ginen elkarrekin dantzatzera.\nLanerako, senidetzeko eta elkar ezagutzako esperientzia zoragarria izaten ari da.


Jarduera-aniztasuna: nola kotizatzen den eta zein laguntzatarako eskubidea ematen duen aldi berean langile autonomoa eta besteren konturako langile kontratuduna izateak | Laboral Kutxa\nNorbere edo besteren konturako langileak, bere jarduerak direla medio, nahitaez Gizarte Segurantzako bi erregimenetan edo gehiagotan izena eman behar duenean sortzen den egoerari esaten zaio jarduera-aniztasuna. Beraz, besteren konturako lan-kontratua izan eta Gizarte Segurantzako erregimen orokorrean alta emanda egotearekin bateragarria da aldi berean norbere kontura bestelako ekonomia-jardueretan aritu eta Langile Autonomoen Araubide Berezian (LAAB) izena emanda egotea.\nAldi berean besteren kontura lan egiteagatik jarduera-aniztasuneko erregimenean kotizatu duten langile autonomoek (kontingentzia arruntei dagokien kotizazioa), Estatuko Aurrekontu Orokorren legeak urtero finkatutako gehienezko zenbatekoa edo gehiago kotizatu badute, eskubidea izango dute zenbateko horretatik aurrera ordaindu duten zenbatekoaren % 50 berreskuratzeko, gehienez LAABen ordaindutako kontingentzia arruntengatiko kuoten % 50. Itzulketa interesdunak eskatuta egingo da, eta horretarako eskaera hurrengo ekitaldiko lehen lau hilabeteetan egin beharko du.\nLaguntzak eta jarduera-aniztasuna\n1. Jarduera-aniztasuna eta Gizarte Segurantzako laguntzak (baliaezintasun, zahartzaro, heriotza eta biziraupenagatikoak)\nLangileak Gizarte Segurantzako erregimen orokorrean eta Autonomoen Araubidean (LAAB) kotizazio-aldiak egiaztatuta baditu, segidan edo txandaka, aldi horiek osotasunean hartuko dira kontuan, gainjartzen ez baldin badira, laguntzarako eskubidea eskuratzeko, horri eusteko edo berreskuratzeko. Baliaezintasunagatiko, zahartzaroagatiko, heriotzagatiko eta biziraupenagatiko pentsioak honako irizpide hauen arabera eskuratuko dira:\na) Langileak, laguntza eskatzean kotizatzen ari den erregimenean izango du laguntza jasotzeko eskubidea, betiere erregimen horretan baldintza guztiak betetzen baditu (adina, gabezia, etab.).\nb) Baldintza horiek betetzen ez baditu, aurretik kotizatu duen erregimenean izango du pentsiorako eskubidea, betiere erregimen horretan baldintza guztiak betetzen baditu.\nc) Horretan ere ez baditu betetzen, kotizazio guztien batuketa egingo da eta pentsioa emango zaio kotizazio gehien metatu dituen erregimenaren arabera.\nAzaldutakoa aplikagarria da laguntza kobratzeko baldintzak betetzeko (adina, eskatzen diren kotizazio-aldiak, etab.), eta gainjartzen ez diren kotizazioei dagokie (aldi batez erregimen batean kotizatu da eta beste aldi batez beste erregimen batean). Gainjartzen direnek, ondorio horietarako, bakar baten balioa izango dute.\nLangileak bi erregimenetan batera kotizatu badu, kotizazio bikoitzak edo jarduera-aniztasunak bi pentsio izateko eskubidea emango dio soilik erregimen bakoitzeko baldintza guztiak betetzen baditu.\nBaina, hainbat erregimenetan kotizatu duela egiaztatuta, horietako batean pentsio-eskubiderik ez badu, erregimen horretan (jarduera aniztasunean) egiaztatutako kotizazio-oinarriak eta pentsio-eskubidea onartzen dion erregimeneko kotizazio-oinarriak metatu ahal izango ditu, solik oinarri arautzailea zehazte aldera, eta oinarrien batuketak ezingo du gainditu une bakoitzean indarrean den kotizazioaren gehieneko muga.\n2. Jarduera-aniztasuna eta erretiroa\nErregimen bakoitzeko baldintza guztiak betetzen baditu, langileak bi pentsio jasotzeko eskubidea izango du. Erretiroko unean erregimen horietako batean alta emanda ez badago, bi erregimenetan egiaztatutako kotizazioak gutxienez 15 urtez izan beharko ditu gainjarrita. Hainbat erregimenetan kotizatu duela egiaztatuta, horietako batean pentsio-eskubiderik ez badu, erregimen horretan (jarduera aniztasunean) egiaztatutako kotizazio-oinarriak eta pentsio-eskubidea onartzen dion erregimeneko kotizazio-oinarriak metatu ahal izango ditu, solik oinarri arautzailea zehazte aldera, eta oinarrien batuketak ezingo du gainditu une bakoitzean indarrean den kotizazioaren gehieneko muga.\nAurreko atalean aipatutako kotizazio-oinarrien metaketa gauzatu ahal izateko, gertaera eragilearen aurreko hamar urteetan jarduera-aniztasunean egon dela egiaztatu beharko du langileak. Bestela, aurreko paragrafoan adierazitako aldiaren barruan jarduera-aniztasunean benetan kotizatutako denborari dagozkion kotizazio-oinarrien zati proportzionala metatuko da, legearen arabera.\n3. Jarduera-aniztasuna eta haurdunaldiko edo edoskitze-aldiko arriskua\nKontuan hartuko da arrisku-egoera langilearen jarduera guztietan edo horietako bakarrean ematen den. Arrisku-egoera langilearen jarduera guztietan ematen bada, emakume horrek erregimen bakoitzean izango du laguntzarako eskubidea, betiere horietako bakoitzean baldintza guztiak betetzen baditu. Arrisku-egoera ez bada langilearen jarduera guztietan ematen, emakume horrek arrisku-jarduera hartzen duen erregimenean bakarrik izango du laguntzarako eskubidea.\n4. Jarduera-aniztasuna eta aldi baterako ezintasuna\nAldi baterako ezintasunagatiko laguntza ekonomikoaren estaldura nahitaezkoa da LAABen izena emanda duten langile guztientzat, baina hautazkoa izango da, Gizarte Segurantzako beste erregimen batean alta emanda egonik, horretan Aldi baterako ezintasunagatiko laguntza-eskubidea dutenentzat.\nLan-istripuen eta gaixotasun profesionalen kontingentzien estaldura borondatezkoa da LAABen, bi salbuespenekin: mendeko langile autonomoak (TRADE) eta istripu-arrisku handiko jarduera profesionala izateagatik nahitaez estaldura hori izan behar duten autonomoak. Haatik, Erregimen Orokorreko kotizazioetan sartuta daude lan-istripuengatiko eta gaixotasun profesionalengatiko kontingentziak.\nLaguntzaren izaera kontuan hartuta, orokorrean ez dira bateragarriak laguntza jasotzea eta ordaindutako edozein jardueratan aritzea. Nolanahi ere, norbere kontura eta besteren kontura (jarduera-aniztasunean) lanean diharduen edo bi jarduerak erregimen berean dituen (enplegu-aniztasuna) langilearen kasua da ohikoena. Aldi baterako ezintasunagatiko laguntzaren arrazoi den osasun-arazoak bi jardueretako batean bakarrik badu eragina, laguntza hori bigarren jarduerarekin bateratu ahal izango du, betiere egoera horrek lanerako gaitasuna osorik berreskuratzea galarazten ez badio.\nInformazio gehiago, artikulu honetan BATERAGARRIA AL DA LANGILE AUTONOMOA IZATEA ETA ALDI BEREAN SOLDATAKO LANGILEA?\nEdonola ere, Consulting Pro zerbitzutik zure egoera zehatza aztertzen lagunduko dizugu. Deitu 900 100 240 telefono-zenbakira edo bidali zure kontsulta webgunearen bitartez, honako inprimaki hau erabiliz.


Autzaganeko istripuak tren zerbitzua eta zirkulazioa eten ditu\n2017, urtarrilak 12 Gizartea 47\nEusko Jaurlaritzako Segurtasun Sailak jakitera eman duenez, atzo, 13:20ak inguruan, auto batek eta kamioi batek talka egin zuten BI-635 errepidean, 27,4 kilometroan Autzaganen, Gernika-Lumorako noranzkoan.\nIstripu horren ondorioz, autoa trenbideraino erori zen, maldan behera eginda. Ertzaintzak azaldu duenez, autoan zihoazen bi emakumeak irten ezinik geratu ziren. Hori dela eta, suhiltzaileak joan behar izan ziren ezbeharra gertatutako tokira. Hala, pertsona bi horiek beraien ezaguera osoan erreskatatu zituzten. 59 urteko emakumea zen bata, eta Galdakao-Usansoloko ospitalera eraman zuten; 47 urtekoa zen bestea, eta Gurutzetako ospitalera eraman zuten azken hori.\nEzbeharraren ondorioz, gainera, errepidea itxi egin behar izan zuten, eta 15:45ak aldera ireki zuten. Auto ilara handiak sortu ziren, eta zirkulazioa Dudoleta-Montecalvorantz bideratzen aritu ziren.\nTren zerbitzua ere eten egin behar izan zuten hainbat orduz; izan ere, eroritako autoa bertatik ezin atara ibili ziren. Ertzaintzak azaldu duenez, tamaina bereziko garabia behar izan zuten lan hori egiteko.


Nola aurreztu elektrizitatea aire girotua erabiltzean | Consumer\nNola aurreztu elektrizitatea aire girotua erabiltzean\nAire girotuko ekipo eraginkorrek %60raino murrizten dute kontsumoa, prestazioak murriztu gabe\nUda amaitu eta hilabete beroenetako argiaren ordainagiria iristen denean, normala da eskuak burura eramatea. Zenbatekoa astronomikoa da, neurri handi batean aire girotuko sistemen energia asko kontsumitzen delako. Hala ere, klimatizazio-mota hori zentzuz erabiliz gero, etxean fresko egon daiteke gehiegi gastatu gabe. Aurten, elektrizitatearen prezioa etengabe garestitu eta BEZa igo ondoren, inoiz baino garrantzitsuagoa da jarraian zehazten diren aurrezteko jarraibideak betetzea, irailean inor ez dadin izoztu argiaren faktura jasotzean.\nAire girotua, bere neurrian\nAire girotua ez da beti modu eraginkorrean erabiltzen. Espainiako eskualde batzuetan, udan merkurioa oso tenperatura altuan iristen denez, klimatizazioa ezinbestekoa da, baina etxea freskatu eta termostatoa gomendatutakoa baino askoz beherago jartzen da.\nAire girotuan tenperatura jaisten den gradu bakoitzeko, %8 elektrizitate gehiago gastatzen da\nNeguan berogailua ahalik eta gehien eta elastikotan daramaten pertsona batzuk bezala, udan hotza pasatu nahi du eta ez zaio axola mahuka luzeko arropa janztea ere. Hori ez da ona ez osasunerako ez poltsikorako, ezta ingurumenerako ere. Aukera eta erosketa egokiekin eta ohitura erraz batzuekin, posible da etxean tenperatura egokian egotea berorik pasatu gabe eta, aldi berean, energia aurreztea.\nEkipo eraginkor bat erostea.\nEtxean aire giroturik ez duten eta behar duten pertsonak garaiz daude elektrizitate gutxiago kontsumitzen duen tresna erosteko. Energia Dibertsifikatu eta Aurrezteko Institutuan (IDAE), klimatizazio-ekipo gutxien gastatzen dutenak zein diren kontsulta daiteke.\nEtiketa energetikoa erabilgarria da, halaber, aire girotuko sistema eraginkorrenak bereizteko. A motakoak dira kontsumo txikiena dutenak, eta atzetik B motakoak, C motakoak, gutxien irauten dutenetara iritsi arte. Komeni da jakitea ekipo eraginkor batek prestazio berberak eskaintzen dituen kontsumo handiko batek baino %60 elektrizitate gutxiago gastatzen duela. Uda ondoren, ekipo on bat erosteak dakarren aurrezkia konpentsatu egiten da.\nAire girotuko sistema eraginkorrak sustatzeko, zenbait autonomia-erkidegok diruz laguntzen dute Renove Planaren bidez hain jasangarriak ez diren aparatuak A motako energia-etiketarekin ordeztea. Sistema horietako bat eskuratzeko asmoa duenak lehenago jakin beharko luke bere eskualdean laguntza horiek jaso ditzakeen, klimatizagailuaren kostu osoaren %30 ere izan baitezakete.\nAdituei aholkuak ematea .\nEkiporik handiena, potentzia handiena eta frigoria gehien dituena ez da beti etxe guztietarako egokiena. Kontuan hartu behar da zein gelatan jarriko den, etxebizitzaren orientazioa edo etxebizitzaren hozte beharrak. Beharren gainetik dagoen ekipo bat erosteak gastu handiagoa eta jarraitua ekar dezake.\nOrientazio gisa, 15 metro koadroko azalera hozteko, 1,5 kW-eko potentzia behar da, eta 30 metrokoa bada, 2,4 kW-eko potentzia.\nAgian ez da beharrezkoa gela guztiek aire girotua izatea. Gutxien erabiltzen diren geletan edo tenperatura baxuagoa dutenetan, klimatizazioa alde batera utz daiteke.\nEgunero aire girotuko aparatuak saltzen edo jartzen dituzten pertsonek badakite zein diren etxe bakoitzaren beharrak, erabiltzaileak adierazten dizkien parametroen arabera.\nAire girotuko ekipoa toki egokian jartzea .\nEgokiena klimatizagailua jartzea da, eguzkiak ahalik eta gutxien eman diezaion eta aire-zirkulazio ona dagoen lekuetan. Horrek ere gutxiago gastatzea dakar. EDAIren arabera, unitate kondentsatuak teilatu batean badaude, mihiztadura-sistema batekin estaltzea komeni da. Ez dira jarri behar bero handia ematen duten beste etxetresna elektrikoen ondoan, ezta bonbilletatik hurbil ere.\nAdituek diotenez, ez da gomendagarria zenbait gela ekipo bakar batekin hoztea, gastua handiagoa izango baita eta tenperatura ere ez baita egokiena izango.\nArreta termostatoari .\nAirearen termostatoa tenperatura egokian jartzea da aurrezte handiena lortzeko keinuetako bat. EDAIren arabera, udan arropa gutxiago duenez eta arinagoa denez, etxe baten erosotasun-tenperatura 26ºC da. Beste erakunde batzuek 22 °C eta 25 °C artean egotea gomendatzen dute. Hezetasunaren balioak ere arautu behar dira, %40tik %60ra bitarte egon behar baitute.\nOso ohikoa da, gela azkar hoztu dadin, aparatua piztean oso tenperatura baxua aukeratzea. Horrek, berez, gehiegizko gastua eta alferrikako kontsumoa eragiten ditu. Ekipo batzuek gela pixka bat hoztea ahalbidetzen duten sistemak dituzte (“powerful modua”, adibidez), gela horretan bero gehiegi egiten badu. Nolanahi ere, ez da osasungarria 12 °C-tik gorako aldea izatea kaleko tenperaturaren eta barneko tenperaturaren artean.\nKontuan hartu beharreko beste alderdi bat da termostatoa jaisten den gradu bakoitzeko aire girotuak %8 elektrizitate gehiago gastatzen duela. Kalkuluak eginez gero, tenperatura egokia izanez gero, asko aurrez daiteke udan.\nBeharrezkoa denean bakarrik piztu airea .\nBatzuetan, normalean, aire girotua jartzen da etxera iristean. Gutxiago gastatzea bada helburua, egun ez oso beroetan beste aukera batzuk daude.\nItzali ekipoa irten baino pixka bat lehenago .\nEgonaldia luzaroan uzten bada edo kalera irteten bada, aire girotua aldez aurretik kentzea komeni da. Freskoak gelan jarraituko du hamar minutuz edo ordu laurden batez. Alde egitean itzaltzen bada, denbora hori alferrik galduko da eta energia ez da modu eraginkorrean gastatuko.\nEz utzi piztuta akats baten ondorioz .\nBegien bistakoa dirudien arren, batzuek ahaztu egiten dute aire girotua itzaltzea. Elektrizitatea oso garestia denez, gero eta maizago huts egiten duen arren, tarteka gertatzen da. Hainbat ordu pasatzen badira, etxera itzultzean, izoztuta aurkitzeaz gain, kontsumoak ikaragarri egingo du.\nAire girotuko gailu batzuek pertsona-detektagailuak dituzte, eta gelan inor ez badago, bakarrik itzaltzen dira. Kasu batzuetan, sistema hori aktibatzea komeni da, alferrikako kontsumorik ez izateko.\nItxi ateak eta leihoak .\nAurrezten laguntzen duen beste ohitura bat da. Barruko ateak irekita edukiz gero, aire freskoa erabiltzen ari ez diren korridore edo geletara joango da. Horrela, hoztu nahi den gela ez da guztiz hoztuko eta ez da beste geletara iritsiko. Beraz, energia alferrik galduko da.\nLeihoekin are okerragoa da, sartzen den airea beroa eta hotza baita; beraz, etxetresna elektrikoak ahalegin handiagoa egin beharko du.\nEtxebizitza egokitzea .\nElektrizitatea gastatu beharrik gabe etxea freskoagoa izaten laguntzen duten elementu asko daude. Olanek, pertsianek, pergolek edo gortinek ez dute eguzkiaren argia pasatzen uzten eta etxea berotzea eragozten dute. Ahal denean, komeni da pertsianak jaitsita eta etxebizitza ia ilunantzean edukitzea, tenperatura atseginagoa lortzeko.\nEtxean beti bero handia egiten badu eta jabeek hormak pintatzeko asmoa badute, tonu argiak aukeratzea komeni da, argia islatzen dutelako eta etxebizitza berotzea eragozten dutelako.\nAireztatu ordu freskoetan .\nKanpoko freskoa etxea hozteko erabil daiteke. Goizeko lehen orduetan edo goizeko lauretatik aurrera tenperatura baxuagoa da. Orduan izango da unerik egokiena leihoak irekitzeko eta airea sartzeko.\nGarbitu ekipoa .\nZikinkeria edo hautsa metatzen badute, iragazkiak buxatu egiten dira, sistemaren errendimendua murriztu egiten da eta, beraz, energia gehiago kontsumitzen da. Iragazkiak maiztasun jakin batekin garbitzea komeni da, aire girotuak ahalik eta eraginkortasun handiena izan dezan.\nHaizagailuak erabiltzea .\nTenperatura altuegia ez den lekuetan edo udako egun beroenetan, aire girotuaren ordez haizagailu bat jar daiteke. EDAIren arabera, airearen mugimenduak tenperatura hiru eta bost gradu bitartean jaisten dela sentiarazten du. Oso energia gutxi kontsumitzen du, eta, gainera, ez du alergiarik sortzen, ez eta eragozpenik sortzen ere, aire girotua behar bezala kontrolatzen ez bada. Ezin bada ordezkatu, bi aparatuak erabiltzeak fakturan ere aurreztea ekar dezake.\nAire girotuaren ordez lurrunketa-sistemak erabiltzea .\nLurruntze-sistemak urez betetako erretilu batetik aire-korronte bat pasarazten duten aparatuak dira. Lurruntzen denean, hezetu gela eta hoztu egiten du. Tenperatura gradu batzuk jaisten dute eta eskualde lehorretarako egokiak dira. Aire girotuaren hozte berera iristen ez badira ere, tenperatura bereziki altua ez den herrietako giroa freskatzen lagun dezakete. Gainera, oso kontsumo txikia dute.\nAire girotua aurrezki luz-eu tenperatura


Polandball - Wikipedia, entziklopedia askea.\nPolandball baten irudikapena.\nPolandball, ere countryball izenekoa, erabiltzaileek sortutako interneteko meme duen /int/ Germaniar foruan eta argazki-galerian, 2009ko bigarren erdian Krautchan.net buruzko jatorria da. Memea online komiki askotan agertzen da, beren herrialdeak baloi batean aurkezten dira sarritan hautsitako ingelesean, estereotipoak nazio eta nazioarte mailan harreman gisa aurkezten kopuru handi batean manifiesta. Komikiak estiloa Polandball (nahiz eta kasu honetan ez dago ez Polonia marrazki bizidunetako pertsonaiak, besteak beste) eta countryball (edo, kolektiboki, countryballs), bai ahal izango zaie.\n3 Beste countryballs\nPolandball bere sustraiak ditu drawball.com-eko poloniar erabiltzaileak eta mundu osoan arte 2009ko abustuaren cyber-gerran. Webtokia, mihise birtual bat eskaintzen du, erabiltzaileak nahi dutena marrazteko eta beste erabiltzaileen marrazki gainean ere bai. Poloniar Internetean, Ideia bat altxatu zen, Poloniako ikurrina marraztu baloian, eta mila poloniarrak elkar margotu zituen pilota, gorria goian, zuria behean eta erdian POLSKA hitza. 4chan.org koordinazioa ondoren, hau izan zen ondoren, estali gorako erraldoi baten swastika arabera.\nKrautchan.net Germaniar irudi-galeria bat da, /INT/ forua ingelesez hitz egiten erabiltzaile erabilita da. Polandball memea hasieran Falco-ri atributu zen, Brit bat /INT/-ean, 2009.ko irailean Microsoft Paint-ekin apolitiko meme eginda Wojak troll-ari atributu zen, Pole foru Ingeles apurtuta foru askotan, gero Polandball-eko irudiak Errusiarrak egingo zituen.\nPolandball komiki adibide bat, 2012ko abenduaren albisteak Espainiarrak berreskuratu azuen Nuestra Señora de las Mercedes galeoiako altxorra Portugaleko kostalde aurrean.\nPollandball ospea irabazi zuen Smolensk-en istripuan, Poloniako Lehendakaria, hil zenean. Premisa, ahien historia, beste herrialde batzuekin dituzten harremanak, estereotipoak, Poloniako ordezkariak, nazio megalomania konplexu oinarritu zen. Countryballs arteko elkarrekintzak English joera hautsi eta internet slang, Lolcat memea gogorarazten, eta marrazki bizidunetako Polonia, hau da, purposely gorria gisa irudikatzen zuri (Polonia ez alderantziz) gainean bukaeran idatzi behar da, normalean negarrez ikusita.\nPolandball komikiak premisa batzuk sortzen ditzakeen Errusia espazio hegaz, Polonia ezin du. Polandball-eko marrazki bizidun ezagunenak premisa bat zituen, meteoro handi bat lurra suntsituko du eta herrialde guztiak espazio teknologiarekin orbitara joan dira. Marrazki bizidun amaieran, Poloniak, oraindik lurrean dago, negarrez eta ingelesez apurturiko ahoskatzen du: "Poland cannot into space".\nModu umoretsu honetan, eztabaida guztietan errusiarrek baino poloniarrak garrantzitsuak dira. Beste Polandball komikian historio-politiko satira bezala, Polonia aspergarria ikesten da beste herrialden haurka, aldarrikatzen "So when we crushed Russia and the turks [sic] were were the biggest country in the world... and..", beste countryballs liderra barre egiteko. Polonia, haserre, dio kurwa, eta mantenimenduak esaten du "Internet serious business", interneteko slogan erebiltzen deribatzeko bestei mespretxu tratatzen duten gaiera, eta Polandball konbentzioa, negarrez hamaitzeko. \nBeste countryballs[aldatu | aldatu iturburu kodea]\nEuskal-Polandball baten irudikapena\nPollandball beste herrialdeko komikian aurkitzen da, baina normalean komiki hori Pollandball-eko gaia aipatutak dira, erebai Pollandcountry deitzen dira. Lurkmore.to arabeaz, Bavaria bere ball dauka, eta beste pilotak egin ziren Estatu Batuaentzat, Euskadi, Katalunia eta Siberia, besteak beste. Singapur hiruki bezala du eta Tringapore deitzen da; Israel hiperkubo bezala erabiltzen du; eta Britainia monokulo batekin eta kapela erakusten du.\n↑ a b c d e f (Polonieraz) Wyniosłe lol zaborców, czyli Polandball Orliński Gazeta Wyborcza (2012.ko Matrxoaren 25)\n↑ a b c d (Polonieraz) Znowu lecą z nami w... kulki Zapałowski (2012.ko Matrxoaren 22)\n↑ a b c d (Polonieraz) Fenomem - Polska nie umieć kosmos (2012.ko Matrxoaren 26)\n↑ a b (Polonieraz) Polandball, Knowyourmeme (2012.ko Matrxoaren 26)\n↑ a b (Polonieraz) MEMY. Legendy Internetu (2012.ko Matrxoaren 24)\n↑ (Ingelesez) Polandball cartoon (2012.ko Matrxoaren 26)\n↑ (Errusieraz) Int Lurkmore.to (2012.ko Matrxoaren 27)\nWikimedia Commonsen badira fitxategi gehiago, gai hau dutenak: Polandball\nOrriaren azken aldaketa: 9 ekaina 2017, 10:20.


Ikusmen Murriztua Dut Jardunaldiak - Tengobajavision\nIkusmen Murriztua Dut Jardunaldiak\nJardunaldiak Programa Hizlariak Aplikazioa Izen-ematea Kokapena Ostatua Afaria\nDonostian, 2017ko abenduaren 1 eta 2an\nEzagutza-ezagatik, ikusmen-akatsak ugariak izan daitezkeelako, orokorrean pertsona berak sintoma bat baino gehiago izan ohi duelako eta ikusmen-galera maila ezberdinetan adieraz daitekeelako, ikusmen murriztua duen pertsonak nola ikusten duen ulertzea zaila suertatzen da.\nEzagutza berria sortu baita ikusmen murriztua duten pertsonen ulermena eta elkar ulertzea ere hobetze aldera, Retinosis Gipuzkoa Begisare ikusmen murriztua eragiten duten sintoma desberdinak simulatzen dituzten eta aurki Android eta IOS plataformetan dohainik deskargatu ahal izango diren “Ikusmen Murriztua Dut” eta “Ikusmen Murriztua Dut VR” APPak garatzen ari da.\nBere aurkezpen ofiziala dela-eta, ikusmen murriztuaren inguruan Euskadin lehenengo aldiz ospatuko diren jardunaldi batzuk antolatuko ditugu. Horrela, ikusmen-urritasun larriak pairatzen dituzten gizon-emakumeei, ikusmen murriztuaren inguruan lan egiten duten profesionalei (optiko-optometrista, oftalmologo, hezitzaile, psikologo, e.a.) eta, oro har, gizarteari ikusmen murriztua aditzera eman eta interesdunei ezagutza eta tresna ezberdinak eskaintzeko asmoarekin sortu dira jardunaldiok.\nIkusmen murriztua ikuspegi desberdinetatik jorratuko dugu: sarrien ematen diren gaixotasunen aurrikuspen eta ikerketa, errehabilitazioa, optika- eta teknologia-laguntzak, alor psikologikoak, hezkuntza edota lehen pertsonan emaniko lekukotzak, besteak beste. Bestalde, ikusmen murriztuak barnebiltzen dituen arlo ezberdinen inguruan profesionalek eta ikusmen-urritasunak dituzten pertsonek eztabaidatzeko mahai-inguruak antolatuko ditugu.\nPartekatu aurrera egiteko\nHelburuok erdiesten lagun diezagukezu.\nNOTA: Tamalez momentu honetan itxaron zerrendan zaude. Bajaren bat balego jarriko gara zurekin harremanetan. Barkatu eragozpenak.\nDoako jardunaldiak. Plaza mugatuak. Izena eman eta zure eserlekua berma ezazu.


maiatzaren 12 eta 14: 1 euro\nmaiatza 21: 3 euros.\nMartxoan, Filmotekan, Verd, Dolç, Jazz dokumentalaren bigarren programazioak, El Martinet eskolako jarduerei buruzkoak, aretoa bi saioetan berriro betetzea lortu zuen. Horregatik, eskari agortezinaren aurrean, programazioa errepikatuko dugu –oraingo honetan azkeneko aldiz– maiatzean. Berriro ere, ikastetxeko hezitzaileak etorriko dira elkarrizketa batean parte hartzeko eta, bertan, publikoarekin proiekzio honetan sortutako gaien iruzkinak egiteko. Bi saioetako bat euskarazko azpitituluarekin eskainiko da, oraindaino eskuragarri egon ez den bertsioa.\nBigarren urtez jarraian, eta bere II. Edizioan, Filmotekak “CTL 59 segundos” Europako Ikus-entzunezko Sormen Lehiaketako sari-banaketaren gala hartuko du, minutu bateko iraupena gainditu ezin duten ikus-entzunezko lana aurkeztea eskatzen duen lehiaketa da. Epaimahaiak hautatutako 30 lanen artean hiru sari banatuko ditu: ikus-entzunezko sormen-lanik onenaren saria, Epaimahaiak Nafarroako errealizadore onenari egindako Aipamen Berezia eta Epaimahaiak lan esperimentalik onenari egindako Aipamen Berezia.\nAurreko aldietan egin izan duen moduan, Filmotekak bat egiten du Museoen Nazioarteko Eguna dela eta (maiatzaren 18an) urtero antolatzen diren jarduerekin, Arte Ederren eta Zinemaren arteko lotura nabarmenak baitira. Horretarako, bere edukia, batez ere, pinturan eta eskulturan oinarritzen duen filma hautatu dugu, zehazki, National Gallery museo britainiarrean beha daitezkeenetan.\nMaiatzaren 14a, osteguna, 20:00 h.


SOINUGELA: Dylan eta Eskorbuto, Van Morrison, Derek Trucks eta Chris Smither – Arrosa\nPublished On ekaina 8, 2018 | By Soinugela BILBO HIRIA IRRATIA | Soinugela\nGaurko urrezko kanta Bob Dylanen “ Farewell Angelina” izan da. Saioaren abiapuntua izan da, ondoren Eskorbuto taldearekin bukatu dugu. Dylanen ostean, Joan Baez entzun dugu, kantu hori Andaluciako Los Payos taldeak egin zuen gaztelaniaz; “Adios Angelina” deiturikoa. Ondoren Eskorbutok punk estilora eraman zuen, “Adios reina mia” izenarekin.\nAzken hamar hilabeteotan Van Morrisonek hiru lan berri grabatu ditu. Azkenengo Ameriketako Joey de Francescok tronpeta eta baita hammond organoarekin. Morrisonen 39. Lana jazz club eremuko grabazioa dugu. Lan honetan jazz eta blues kantu estandarrak daude baita Morrisonen kantutegitik aukeratuak ere. Guk honako hauek entzun ditugu:\n– The way young lovers do\n– Gold fish bowl\n– Cetic Swing\nBeste sortzaile batzuk konposatuta:\n-Stick and Stones\n-The things I used to do\nDerek Trucks kantugile eta gitarra-jole amerikarra dugu. Bere taldea du baina Allman Brothers Band bandako taldekidea ere bai. 39 urte ditu eta 12 urte zituenetik musikari profesionala da eta Buddy Guy eta Allmansekin jo zuen.\n2002an grabatutako “ Joyful noise” ekarri dugu eta bertatik honako kantuak aukeratu ditugu.\n-Makia Madni ( Nusrat Fateh Ali Khanekin)\n– Kam ma lay ( Ruben Bladesekin)\n– Home in your herat ( Salomon Burkekin)\nAurreko urtean Chris Smither Bilbon jo zuen lehen aldiz. Chris Smitherek lau hamarkada darama musika egiten eta blues jotzaile ederra da. Texasen sortu zen baina gaur egun Orleans Berrian bizi da. Lan berri bat kaleratu du eta plazer handiz kantu batzuk ekarri ditugu gure soinugelara.\n-The Blame’s on me\n– Down to the sound\n– Sitting on top of the world\nBob DylanEskorbutoPedro Elias Igartua


Karlos Galarragak irabazi du udako posta lehiaketa | Jardun Euskara Elkartea\nKarlos Galarragak irabazi du udako posta lehiaketa\nAurtengo udako postal lehiaketako edizioak badu irabazlea, Karlos Galarraga Aranzabal hain zuzen ere.\nJaponetik bidalitako postal batekin eraman du saria. Ez da nolanahiko postala gainera, berak marraztutakoa baizik. Bidaiatzen duen bakoitzean koadernotxo batekin joaten da eta tartetxo bat duenean marrazteko ohitura du. Benetan polita eta originala!\nZorionak eta gozatu irabazitako tabletarekin!


Obrak hasteko aurrekomunikazioa: obra lizentzia beharrezkoa ez duten establezimenduentzat\nTxikizkako merkataritza jardueraren bat edo zerbitzu prestazio bat gauzatzeko lokala egokitzeak obrak egitea eskatzen badu, aldez aurretik lizentzia eskaera edo aldez aurretik jakinarazpen bat aurkeztu beharko da.\nHirigintzako lizentzia ez da eskatu behar izango eta, beraz, aldez aurreko komunikazioa nahikoa izango da honako baldintzak betetzen badira:\nAbenduaren 26ko 12/2012 Legearen eranskinean zehazten diren merkataritza-jarduerak edo zerbitzuak.\nLokalaren azalera 750 m2 baino txikiagoa izatea\nObren burutzapenak obra proiektu bat idaztea, azaroaren 5eko 38/1999 Legearen 2.2. artikuluari jarraiki, ez badute eskatzen.\nObrak burutu behar izanez gero, egin beharreko lanak amaitu eta jarduera gauzatzeko aurrekomunikazioa aurkeztu ondoren, aurkezpen egunetik jarduera ireki ahal izango da. Nolanahi ere, jarduera ematen hasi aurretik dagozkion tasa eta zergak ordaindu izanaren egiaztagiriak eduki beharko dra.\nMerkataritza edo zerbitzu establezimendu bat ireki nahi duen edozein pertsona fisiko edo juridikok.\nE305 Obrak hasteko aurrekomunikazioa (lizentzia beharrezkoa ez duten establezimenduentzat)\n1.- Obrak hasteko aurekomunikazioa.\n2.- Egoki balitz, proiektu teknikoa, paper eta digital formatuetan (CD), eskudun teknikari batek sinatua, eta horien barruan:\nTxostena (2 ale), honako edukiekin:\nPlanoak (DIN-A4 neurrira tolestuak):\nLaneko segurtasun eta osasuneko txostena.\nHondakinen kudeaketa txostena.\n3.- Egokit balitz, proiektuaren idazlearen prestakuntza teknikoa edo gaikuntza profesionala egiaztatzea, baldin eta proiektua bisatua ez badago.\n1.- Oro har, aurkeztutako obra aurrekontuaren edota udal teknikariak ipinitakoaren %5.\n2.- Ondorengo lekutan egiten obratan %2,5 tasa gutxitua aplikatuko da:\n%2,5 tasa gutxituari buruz xehetasun gehiago hemen Ordenantza Fiskalak.\nAurreikusitako epea: Ez dago ez izapidetzeko ez ebazteko eperik. Aurrekomunikazioa, eta atxiki beharreko agiriak aurkeztea nahikoa da eta horiek aurkezten dituen egunetik bertatik aurrera jarduera irekitzeko baimena izango du sustatzaileak.\n12/2012 Legea, abenduaren 26koa, Merkataritza eta zenbait zerbitzu liberalizatzeko premiazko neurriei buruzkoa.\n38/1999 Legea, azaroaren 5ekoa, Eraikuntzaren Antolamenduari buruzkoa.\nZaborrak edota hiri hondakin solidoen bilketa eta tratamendu zerbitzua arautzen duen Udal Ordenantza\nUdal Aparejadorearen txosten teknikoa.\nAlkatetzaren ebazpena lizentzia onartuz edo ezetsiz. Jakinarazpena.\nUdal zerga eta, hala balegokio, tasen likidazioa.\nHirigintza, Obra, Ingurumen eta Landagunea - 943 300 825 edo obrak@andoain.eus\nEtxe edo lokalen barruko lanak 09:00etatik 19:00etara egin behar dira eta, edozein kasutan, jaiegunetan ezin da egin, zaratak edota bibrazioak direla eta, bizilagunak gogaitu ditzakeen lanik.\nObrei sei hilabeteko epean emango zaie hasiera. Inolako justifikaziorik gabe lanak etenik izateko epea gehienez ere astebetekoa izango da, eta obrei amaiera emateko epea lizentzian zehaztutakoa izango da.\nBide publikoan edukiontzi, aldamio edo antzekoz okupatu beharko bazenu, egoki den baimena eskatu beharko duzu. Lizentzia eman eta hilabeteko epean muntatu beharko da instalazioa. Horren iraupena baimenarekin batera erabakiko da.\nFitxategiaren izena: Jarduerak\nDBEB kodea: M02\nFitxategiaren xedea: Jarduera lizentzien kudeaketarako datu pertsonalak biltzen dituen fitxategi automatizatu\nAurreikusitako lagapenak: Gipuzkoako Foru Aldundia


Merkantzien nazioarteko bidalketa konpainia - Flydis\nNazioarteko Aire Garraioa\nItsas Garraioa. DAP edo DDP zerbitzua\nNazioarteko Express Garraio Zerbitzua\nProduktuaren Kalitatearen Ikuskapena\nUtzi logistikako profesional adituei zure zama kudeatzen.\nGure eskuz kanpo FCL Bidalketa eta LCL Bidalketa Zerbitzuarekin, erraz bidal ditzakezu zure produktuak FBA biltegira edo mundu osoko edozein tokitara\nMezularitza eta Aire Zerbitzua\nErabili UPS mezularitza, DHL mezularia, Fedex mezularitza eta TNT mezularitza-zerbitzua eta aire-garraioa zure produktuak mundu osoan FBA biltegira bidaltzeko.\nBarra-kode eta Etiketa Zerbitzua\nAmazon barra-kode bat behar duten produktu hautagarrietarako, Amazon-ek betetzeak barra-kode horiek aplika ditzakete elementu bakoitzeko kuota baten truke. Diru pixka bat aurrezten dizugu!\nFBA produktuen argazkia\nAmazonek onartutako argazkiak hondo zuri arruntean lortzen laguntzen dizugu\nAmazon FBA Amazonen hiru negozio nagusietako bat ere bada.\nGehien lortzen duzula eta zure espazioa maximizatzen duzula ziurtatzen dugu zure biltegiratze-behar guztiak asetzeko\nNazioarteko Erraldoiak: Lau nazioarteko mezulari nagusiak dira: DHL, UPS, TNT, Fedex\nProduktuaren azterketa arretaz zure elementuen ikuskapena! Amazonera iritsi aurretik zure produktu guztiak probatuko ditugu egoera onean daudela ziurtatzeko\nZure Amazon-en hornikuntza errazten dugu\neta Txinatik bidalketa prozesua.\nHartu zure inbentarioa\nZure hornitzaileengandik doan jasotzen dugu zure inbentarioa Shenzhen edo Dongguan kokatuta baldin badaude, edo zure hornitzaileak zuzenean bidal diezazkiguzu beste eremu batzuetan badaude.\nPrestaketa eta Etiketatzea\nAmazonen eskakizunak betetzeko zure produktuak prestatzeko behar duzun guztia eskaintzen dizugu. Zerbitzuak etiketatzea dakar, polietilen poltsa, lotzea, birpaketatzea, edo beharretan oinarritutako beste edozer.\nBidal ezazu Amazonera\nZure inbentarioa Amazon Warehouse-ra bidaltzen dugu DHL-k, UPS, airea, trenez edo Itsasoz zure beharraren arabera. Prozesu osoa hartzen dugu, pertsonalizatutako sakea barne, zergak.\nGarraio talde profesionala\nGarraio zerbitzu profesionalak, kalitatea ikuskatzeko zerbitzuak biltegiratze zerbitzuak, etab.\nGure bezeroei Txinatik beste herrialde batzuetara bidaltzen diren salgaiak kudeatzen laguntzen diegu\n11 urteetako bidalketa\nAlibaba-ren urrezko ziurtapen enpresa gara. Enpresa indartsu bakarrak du kualifikazio hori. Daukagu 11 urteetako bidalketa esperientzia, eta bidalketa helmuga edozein lekutan izan daiteke, hala nola, zure etxea edo Amazon biltegia.\nZure hornitzailearekin komunikatuko gara zure produktua gure biltegira segurtasunez garraiatzeko, eta, ondoren, erabili DAP edo DDP edo beste metodo batzuk produktua bezeroen eskakizunen arabera izendatutako helmugara bidaltzeko.\nKalitate profesionaleko ikuskapen zerbitzuak eskaintzen ditugu, bezero asko erabiltzen ari dira. Lantegiek askotan ez dituzte arreta handiz egiaztatzen produktu guztiak, produktuen salmentaren ondoren ebaluazio txarra ekar dezakeena. Arretaz egiaztatuko ditugu produktuak bezeroen eskakizunen arabera produktuaren kalitatea ziurtatzeko.\nDeskontu gehiago eta\nGarrantzitsuena gure prezioak bezeroei deskontu asko emango dizkiela da, gure garraioa gure bezeroen ardura da.\nDDP aire hegaldia-Txina hegaldi zuzena\nDDP aire hegaldia-Hong Kong hegaldi zuzena\nDDP itsas garraioa-Shanghai portua\nItsas garraiorako kabinetea\nDHL/UPS Express Bidalketa\nFEDEX Express Garraioa\nTNT Express Garraioa\nEMS Express Garraioa\nZergatik maite gaituzte gure bezeroek?\nMerkatuan besteengandik bereizten gaituena\nTxinan zure hornitzaileak kudeatzea denbora asko kontsumitzen da. Zure prestaketa eta prozesu logistikoa azpikontratatuz, Zure bezeroarentzako zerbitzuan erabil daitekeen denbora gehiago aurrezten duzu, marketina, eta salmentak.\nBadakigu behar desberdinak dituzula besteekin alderatuta - beraz, erabiltzen dituzun zerbitzuak bakarrik ordaintzeko aukera ematen dizun sistema dugu. Ez ikusi behar duzun zerbait? Jakin ezazu gure taldeari eta zuretzako irtenbide bat konponduko dugu!.\nBadakigu agian zure produktua lehiatik edo lapurtzen saiatzen den norbait babestu beharko duzula. Zure sekretua gurekin seguru dagoela bermatzen dugu, zure produktua gure prestaketa- eta bidalketa-prozesuaren bidez diskretu mantentzen baitugu.\nBazkide fidagarriekin lan egiten dugu zure salgaiak garaiz eta seguru iristen direla ziurtatzeko\nHelbidea: 101-102. zenbakia, Yinshan Logistika Zentroa, Bao'an nazioarteko aireportua, Shenzhen, Guangdong, Txina.


Zergatik pasa naiz Mastodonetik Pleromara? | Izaro Blog\nAboutAbout meBlog archive\nZergatik pasa naiz Mastodonetik Pleromara?\n2019, May, 18\nGaldera hau luzatu dit Bertol-ek, eta erantzuten hasi orduko konturatu naiz luzeegia egingo zela "tut" batean azaltzeko, beraz sarreratxo bat egitea otu zait!\nBaneraman denbora nire Mastodon instantziatik atera nahirik. Mastodon.social instantzian nuen kontua, mastodon beraren sortzailearen Eugen-n instantzian. Instantzia handi bat da (20.000 erabiltzaile aktibo baino gehiago dituena), eta deszentralizazioari buruzko artikulu bat irakurri eta gero (The Federation Falallacy) ikusi nuen ia erabiltzaile guztiak halako instantzia handietan ginela. Nire diru ekarpen xumea instantzia handi bati baino, txikiago bati ematea nuen buruan, hala Fedibertsoa* osasuntsuago mantentzeko intentzioarekin.\n[caption id="" align="aligncenter" width="150"] Mastodonen logoa[/caption]\nHortan nenbilela "OStatus Vs ActivityPub" afera azaldu zen mahai gainean. Elkarrizketa eta iritzi asko irakurri eta gero, (zurrumurru asko ere badabil hor tartean) eta nik protokolo hauei buruz ezer gutxi dakidalarik ere.... argi gelditu zaidana da hemendik gutxira Mastodon eta GNU/Social-en arteko zubia eten egingo dela. Nik nahiko jende jarraitzen dut GNU/Social-en eta konturatzen nintzen hauen berriak azken aldian Mastodonen ez zirela ondo eguneratzen (ez dakit baten edo besteen arazoa zen, baina Friendica kontuan ondo zebilen dena).\n[caption id="" align="aligncenter" width="150"] Pleromaren logoa[/caption]\nTarteka-k bere Pleroma instantzian sartzeko gonbidapena bota zuen bien bitartean, instantzia txikia baina ondo kudeatutakoa, etxe girokoa esango nuke! Nahiko alderraia naizenez, probatzea erabaki nuen. (Fedibertsoko nahiko herritan egonda naiz jada Diasporan, Hubzillan, Mastodonen eta Friendican kasu). Oso itxura ona du, sakelakotik erabiltzeko aukera (Fedilab, Tusky etab.) eta agian Mastodonek ez dituen aukera guztiak izan ez arren oso azkarra eta sinplea da, bai erabiltzaile zein administratzailearentzat. Behar dituen ezaugarri guztiak dituela esango nuke!\n(Markdown ere erabil daiteke ;) )\nHau horrela, ez naiz ni hasiko zein den hobea edo okerragoa esaten. Fedibertsoak duen gauza onena bakoitzak nahi duen lekutik beste guztiak jarraitzeko aukera dugula da, beraz... norberak erabaki dezala non bizi, eta norekin eduki harremanak!\n*Fedibertsoaren mapa polit bat aurki dezakezue: https://fediverse.gitlab.io/\n[caption id="" align="aligncenter" width="150"] Fedibertsoaren logoa[/caption]\nIzaro + Blog


Txuri Urdin Izotz Jauregia - gipuzkoakirolak\nTxuri Urdin Izotz Jauregia/\nInstalazioak Izotz Hockeya zein Irristaketa Artistikoko Nazioarteko Txapelketak antolatzeko moduko neurri ofizialetako izotz pista dute\nHarmailetan 650 ikusle sartzen dira, guztiak eserita.\nTxuri Urdin Izotz Jauregia 1970eko hamarkadan eraiki zen Donostiako Anoetako kirol inguruetan, eta Gipuzkoako Foru Aldundia da jabea. Izan ere, hori da Aldundiaren jabetzako kirol instalazio bakarra. Ekipamendu horretan, klubek kirol erabilera ematen diote, eta gizarteak erabilera ludikoa.\nHockey partidak izaten dira bertan, eta izotz gaineko beste kirol modalitate batzuetako ekitaldiak ere bai: patinaje artistikoa eta curlinga. Dimentsioak ere ofiziala dira kirol modalitate horien guztien nazioarteko txapelketak egiteko.\nHistorian zehar hainbat zaharberritze obrak egin dira, eta 2014an eta 2015an Txuri Urdin Izotz Jauregiaren erabateko zaharberritze bat burutu da. XXI. mendeko teknologia eta zerbitzu propioak sartu dira izotz makinetan, klimatizazioan, argiterian edo sabaian; baita aldageletan eta patinak hartzeko gunean ere.\nJendeari eta lurraldeko ikastetxeei zabalik, Txuri Urdinek harmaila eta kafetegi bat ditu izotz pistan gertatzen dena ikusteko.


Garbiñe Aranburu: "Bertan egin behar ditugu posible langileontzako aldaketak" - Iruñerria - euskalerriairratia.eus\nGarbiñe Aranburu: "Bertan egin behar ditugu posible langileontzako aldaketak"\nLohizune Amatria Zabalza 2021-10-05 13:48\nGreba "ezinbestekoa" da, LAB sindikatuko idazkari nagusiaren iritziz. Begi bat Madrilen eduki behar duela uste du, baina Madrilen posible ez dena Euskal Herrian lortu beharko dela dio. Bertako erakundeak eta patronalak interpelatu nahi ditu sindikatu abertzaleak. Data adosteko negoziazioan dira Hego Euskal Herriko gehiengo sindikala osatzen duten taldeak.\nGrebara deitzen duten hotsak gero eta gehiago dira. Burujabetza, bizitza dueinerako lelopean, grebarako oihuez lagunduta protesta egin dute, eguerdian, Nafarroako LAB sindikatuko ordezkari nagusiak, Antsoaindik Iturrondo enplegu agentzia publikoraino.\nNafarroako ordezkariak bildu ditu sindikatu abertzaleak Antsoaingo antzokian, sindikatuak aurrera eraman dituen borrokak elkar trukatzeko. Kongresuko buru sindikatuko idazkari nagusi Garbiñe Aranburu izan da, eta amaieran, manifestazioa hasi baino lehenago, Euskalerria Irratiaren galderak erantzun ditu.\nEkonomia Ezkabapea Antsoain


Euskal Herria Bildu - Koherentzia eza ikusten du Urizarrek EAJren jarreran\nKoherentzia eza ikusten du Urizarrek EAJren jarreran\nAurrekontuen arloan EAJ izaten ari den “koherentzia gabeko jarrera” salatu du Pello Urizar EH Bilduko legebiltzarkideak, eta Madrilgo aurrekontuen inguruan EAJ esaten ari dena eta hemen egiten ari dena ez datozela bat azpimarratu du. Atzo bertan, Ortuzarrek esan zuen Madrilen ez dela aurrekontuak negoziatzen jarriko 155. artikulua indarrean jartzeak dituen ondorioengatik. “Zergatik 155. artikulua ez negoziatzeko arrazoia da Madrilen eta hemen ez du ezer baldintzatzen? Koherentea izan behar da, eta EAJ ez da izaten ari. Madrilen premisa hori jartzen bada, hemen egiten denerako ere baliagarria izan behar da”, esan du Urizarrek.\nOnda Vascari eskainitako elkarrizketan, Urizarrek koherentzia eskatu dio EAJri. “Madrilen egiten ari den irakurketarekin koherentea izateko eskatzen diogu EAJri. Madrilen ez badago baldintzarik aurrekontuak negoziatzeko 155. artikuluagatik eta horrek Kataluniako zein gure herriko autogobernuan eragin okerra izateagatik, zergatik ez dute baldintza bera jartzen hemen?”.\n155. artikulua indarrean jartzeak dituen ondorioak “nahikoa larriak dira hemen ere bestelako gehiengoak osatzeko ahalegina egiteko”. Zentzu horretan, Legebiltzarrerako hauteskundeetan egindako eskaintzari eusten diola EH Bilduk nabarmendu du. “Baina EAJk bestelako hautua egin zuen: PSE gobernuko kide gisa hartu zuen eta aurrekontuetarako behar duen botoa Pptik hartzen du. Hau da, Madrilen 155. artikulua indarrean jartzen duten bi alderdiak bazkide gisa ditu hemen”.\nGehiengo berri horiek osatzeko EH Bildu zer egiteko prest dagoen galdetuta, “bustitzeko prest” daudela azpimarratu du Urizarrek, eta horrek herritarren egunerokoan eragin zuzena izango zukeela aipatu du. Baina EAJk orain arteko gehiengoekin jarraitzen duela adierazi du. “Legebiltzarrean oso argi ikusten ari gara azken egunetan, oso agerikoak baita EAJ eta PP aurrekontuan aurrera ateratzeko negoziatzen ari direla”.


Ontzi aktibo eta adimendunen ebaluazioa | Consumer\nOntzi aktibo eta adimendunen ebaluazioa\nEuropar Batasuneko arau berriek material horietarako baldintzak ezartzen dituzte, elikagai batzuekin kontaktuan daudenak.\nEgilea: Maite Pelayo 2009-ko irailak 3\nOntzi aktibo eta adimendunek oso funtzio zehatzak dituzte. Oro har, lehenek elikagaien balio-bizitza luzatzen dute, eta bigarrenek, berriz, ontziratutako produktuen egoera eta ingurunea kontrolatzen dituzte. Ontzi horiek nekazaritzako elikagaien industrian garatu eta ezarri dira dagoeneko. Orain arte, elikagaiekin kontaktuan jartzeko objektuei buruzko arau orokorrek erregulatzen zituzten. Baina teknologia horrek azken urteetan izan duen gorakadak legeria zehatzagoa garatzera behartu du. Araudi berriak elementu horiek Europako merkatuan bete behar dituzten baldintzak ezartzen ditu.\nMaterial eta objektu aktiboak elikagai ontziratuan edo haren ingurunean substantziak askatzen dituzten osagaiak nahita sartzeko diseinatuta daude. 450/2009 (EE) Erregelamendua onartu berriarekin, material horiek bertan deskribatzen diren definizio eta baldintzetara egokitu behar dira, eta Europar Batasuneko zerrendan sartu behar dira. Ontzi-sistema adimendunek elikagaiaren baldintzei buruzko informazioa ematen diote kontsumitzaileari, eta ez dituzte elikagaia osatzen duten elementuak askatu behar. Migrazioa galarazten duen hesi funtzional batetik bereizten dira. Ohikoa ez bezalako tamaina eta propietateak dituzten substantziak diseinatzeko teknologia berrien arriskua ebaluatu behar da, hala nola nanopartikulen arriskua.\nZerrenda komunitarioak honakoak zehaztu behar ditu:\nSubstantzien identitatea eta funtzioa.\nSubstantziak edo osagaia erabiltzeko baldintzak, bai eta gehitzen zaion material edo objektua erabiltzeko baldintzak ere.\nErabileraren murrizketak edo zehaztapenak.\n1935/2004 (EE) Erregelamenduak substantzia berri bat onartu aurretik segurtasun-ebaluazioa egiteko betebeharra ezartzen zuen. Azterketa horren ondoren, arriskua kudeatzeko erabakia hartu behar da, substantzia zerrenda bateratuan sar daitekeen ala ez zehazteko. Elikagaian nahita askatzeko gehigarriak eta entzimak ere badira. Elikagaien Segurtasunerako Europako Agintaritza (EFSA) da dagokion analisiaren arduraduna. Irizpena eman ondoren, aldekoa bada, Batzordeak baimendutako substantzien zerrenda bateratua onartu du.\nEtiketatzeari dagokionez, elikagaiekin kontaktuan dauden material eta objektu aktibo eta adimendunak etiketatu egin behar dira, kontsumitzaileak garbi identifika ditzan jan ezin diren zatiak. Horiek horrela jaso badaitezke, etiketan “EZ IRENTSI” mezua jarri beharko dute, ikusteko moduan, irakurtzeko moduan eta ezabatzeko moduan. Gainera, dagokion ikurra jarri behar dute: objektu bat ahora eramaten duen pertsona baten profila, marratua. Askatutako substantzia aktiboa osagaitzat hartu beharko da.\nMaterial eta objektu aktibo eta adimendunak, elikagaiekin kontaktuan egon ala ez, eta haiek fabrikatzeko osagaiak, hornitzaile gisa ziurtatuko dituen adostasun-adierazpenarekin batera aurkeztu beharko dira. Neurri hori produktua azken kontsumitzaileari iritsi baino lehen hartu behar da. Aitorpena eta indarra duen legeria betetzen dela frogatzen duen edozein dokumentazio agintari nazional eskudunen eskura egonen da beti. Materialak fabrikatzen edo inportatzen dituen enpresaren ustiatzailearen izena eta helbidea adierazi behar dira. Estatu kideetako merkatuetan dagoeneko objektu horietako batzuk daudenez, Europar Batasuneko baimen-prozedura batera arazorik gabe igarotzeko xedapenak ezarri behar dira.\nAbuztuan, EFSAk “Elikagaiak ukitzeko objektu eta material aktibo eta adimendunetan dauden substantzia aktibo eta adimendunen eskaerak aurkezteko gida” argitaratu zuen. Batzordearen 450/2009 (EE) Erregelamenduaren arabera, 18 hilabeteko epean, interesa duten enpresetako operadoreek Elikagaien Segurtasunaren eta Nutrizioaren Espainiako Agentziara (AESAN) bidali behar dute eskaera. Era berean, EFSAri bidaliko dio dokumentazioa, ebalua dezan.\nZer dira material eta objektu aktiboak? Bizitza erabilgarria luzatzeko edo ontziratutako elikagaiaren egoera mantendu edo hobetzeko erabiltzen dira. Ontziratutako elikagaian edo haren ingurunean substantziak askatzen edo xurgatzen dituzten osagaiak sartzeko diseinatuta daude. Osagaia da funtzio aktiboa edo adimenduna eragiten duen substantzia edo horien konbinazio oro, substantzia horien “in situ” erreakzioaren produktuak barne.\nZer dira material eta objektu adimendunak? Ontziratutako elikagaien egoera eta ingurunea kontrolatzen duten elementuak dira.\naktiboak inteligentes-eu materiales-eu objetos-eu ontziak\nElikagaietarako plastiko birziklatuak


Antzezlana, arra, eta zinea, emea — Eibar.ORG | Eibarko peoria\nHemen zaude: Hasiera / Blogak / Amatiño / Antzezlana, arra, eta zinea, emea\nAntzezlana, arra, eta zinea, emea\nAmatiño 2009/04/13 00:38\nZinegintzako aktore-aktoresa lanari emetasunaren esentzia dario eta antzerkikoari, aldiz, arraren balioak dagozkio. Holaxe esan zuen behintzat Shirley MacLaine (Virginia, 1934 - ) artistak orain hemezortzi urte argitara emandako nolabaiteko memorietan. Dena den, gauza bat dira MacLainek zineari zein antzerkiari ezartzen dizkion balioak eta, beste bat, harako baliook emearenak edo arrarenak ote diren.\n"Zineko aktore-aktoresa lana pazientzia, tolerantzia, ñabardurekiko begirunea eta maitasun-punttua eskatzen dituen artea da. Hau da, funtsean, esentzia femeninotzat jotzen duguna. Zineak erotu ez zaitzan, patxada gorde behar duzu, denbora galtzea onartu eta zineaz ezertxo ere ez jakin arren estudioak kontrolatzen dituzten handiki agintzaileen alferrikako araupideak bete" (Dance while yo can. Baila mientras puedas, Bartzelona, 1993).\n"Alderantziz, ordea, atzerki-lana guztiz bestelakoa da. Antzezlanak ahalegin gogorragoa eta bortitzagoa eskatzen dizu. Antzezlanak konzentrazio adimenduna eta analitiko samarra behar ditu eta, beti ere, erosotasun-sentipena, indarra eta audientziaren kontrola. Hau da, maskulinitatearen esentzia".\nAntzerkian, eszenategian dagoen aktore-aktoresa da protagonista eta jendea du aurrez aurre beha, zer egingo zain. "Zu argitan zaude eta publikoa, ostera, ilunetan". Guztia antzezlanean diharduenaren kontrolpean dago: "zuk agintzen duzun artean, ikusentzulea seguru dago. Kontrola galtzen baldin baduzu, berriz, publikoak segurtasuna galduko du."\nZinea, aldiz, zenbait minutu gutxiko edozenbat sekuentziaz osotua dago eta… "Sekula ez dakizu hainbeste kostatu zaizun zatia osorik aterako den, ezta inoiz aterako denik ere. Eta atera orduko, hainbat hilabete pasatu ohi dira, inork egindako aukeraz eta loturaz. Antzerkia pertsonala da; zinea, talde-lana."\nShirley MacLaineren ustez, pelikulak egitea barne-abentura da eta antzerkia, berriz, kanpolarrosa. Ez du, ordea, esaten 1954an Hollywoodera hurreratu zen neska gazteak zineari esker egin duela karrera. Abentura luzea eta ez, nonbait, horren barnekoia. Are gutxiago lotsatia.


Brahma - Wikipedia, entziklopedia askea.\nBrahma, hinduismoan (literalki, sanskritoz, eboluzioa edo garapena esan nahi duena), unibertsoaren jainko sortzailea eta Tri-murtiaren (hiru forma) partaidea da, Brahma sortzaileak, Vishnu kontserbatzaileak eta Shiva suntsitzaileak eratutako hirukoa.\nAtri, Pulastya (en) , Marichi (en) , Vasishtha (en) , Narada (en) , Lau Kumarak, Chitragupta (en) , Manu (en) eta Daksha (en)\nMito baten arabera, hiru jainkoak, Ammavaru jainkosak jarritako arrautza kosmiko batetik jaio ziren. Mito modernoago baten arabera, vishnuismoan (Vishnu jainkoaren jarraitzaileena) jatorria duena, Brahma, lotan ari zen Vishnu jainkoaren (bere ametsen bidez unibertsoaren existentzia sortzen duena) zilborrean zegoen ozeanoan flotatzen ari zen loto lore batetik sortu zen. Baina, beharbada, jatorrizko mitoa, Brahma, Brahmanak sortutako lehen izakitzat hartzen duena da, are Brahman gorenaren lehen pertsonifikazioa, bere bidez, Brahmanak guztia sortzen duelarik.\nBrahma, Sarasuati (ezagutzaren jainkosa) eta Savitriren (Eguzkiaren jainkoa den Vivasvan, Savitra edo Suryaren alaba) senarra da, azken jainkosa hau, Gaiatri ere deitzen delarik ("kantatua", hinduismoko mantrarik garrantzitsuenetako bat). Hala ere, sortzailea izanda ere, bere seme-alaba guztiak mana-putra edo pentsamenduaren seme-alabak dira, euren jaiotza, Brahmaren pentsamendutik adieraziz, eta ez bere gorputzetik.\nBrahmak, noiz behinka baino ez du parte hartzen jainkoen kontuetan, eta are gutxiago oraindik gizaki hilkorrenetan. Berak behartu zuen Soma (Ilargiaren jainkoa), Tara jainkosari bere senar Brihaspati itzultzera (erdijainkoen gurua). Dharmaren (erlijioaren jainkoa) aitatzat hartzen da, baita Atrirena ere. Brahma Brahmapuran bizi da, unibertsoaren erdian dagoen Meru mendi mitologikoaren tontorrean dagoen hiri bat.\nEsan den bezala, Brahma, Brahmanaren (hinduismoko Izaki Gorena) ordezkari bat da. Sekula ez zen gurtza jainko bihurtu: Indian, bere omenezko bi tenplu baino ez daude.\nBrahma, ohi, bizar zuridun (jakinduriaren ikurra) lau bururekin, lau besorekin eta larruazal gorriarekin (berrikiago, horia) irudikatzen da. Aho bakoitzak lau Vedetako bat errezitatzen du. Eskuek, bizia sortzeko erabilitako urez beteriko ontzi bat, yapa-mala edo aledun lepoko bat, unibertsoaren denboraren erregistroa eramateko erabilia, paperean idatzitako Veden testua (denboraz kanpokoa, liburuak askoz berriagoak baitira eta padma edo loto lore bat eusten dituzte. Hansa edo Jansa izeneko beltxarga baten gainean doa, norekin unibertsoan zehar hegan egiten duen. Hansa hau ez da Vishnuren beltxarga erako haragiztatzearekin nahastu behar, honek ere Hansa izena baitu.


Mendukilo - Wikipedia, entziklopedia askea.\nMendukilo izeneko leizea Astitzen dago, Nafarroako Larraun haranean.\nLeizeko tenperatura 8-10 °C da eta hezetasuna saturazio puntuan egoten da. Udazkena eta neguan ur ugari izaten du, zonako prezipitazioak berehala iristen baitira leizera. Udan, berriz, dezente lehortzen da.\nMendetan mendi ukuilu gisara erabilia izan da, beraz, baliteke izena hortik etortzea: mendi-ikuilu. Arkeologoek egindako indusketek hori berresten dute, (Lehen Burdin Aroko, (K. a. 900-200) aztarnak agertu dira sarrerako gelan).\nIdatzizko dokumentuetara jotzen badugu, 1908. urteko Larraungo udaleko katastro zaharrenean, Endrokillo izenarekin agertzen zaigu. Bertakoek leizea betidanik ezagutu arren, gutxi ausartzen ziren sarrerako gelatik haratago joatera. Honela, 1955. urtean, Vianako Printzearen espeleologia taldeak lehen sarrera ofizialak egin zituen.\nUrte batzuk igaro behar izan ziren leizearen lehen topografia partziala gauzatzeko, eta hori Isaac Santestebanek egin 1967. urtean. Santestebanek hasitako lanei 1974. urtean ekin zieten berriro Karlos Akaz-ek (Nafarroako Gobernuko topografoa) eta Kontxi Mendibek, leize osoaren topografia osatu baitzuten. Hamarkada horren hasieran, leizeak pairatzen zituen txikizioari eta formazioen lapurretei aurre egiteko, Nafarroako Gobernuak leizearen ahoa horma batez itxi zuen.\nLeizea bi hamarkada luzez itxita egon ostean, 2001eko urte hasieran turismoarentzat atontzea erabakitzen zen,eta horretarako, 2003. urte amaieran lanean hasi ziren. Lan horiek 2005eko uztailean amaitu ziren eta leizea turismoarentzat urte horretako uztailaren 22an ireki zen.\nBisita[aldatu | aldatu iturburu kodea]\n2005eko udatik aurrera, erabilpen berria du leize honek, bisitariak jasotzeko moduan atondu baita. Lur azpira iristea edonori errazteko asmoz honako aurrerapen hauetaz hornitu da leizea: zaldain flotakorra, argiztapen berezia (argi dinamikoak) eta multimedia sistema. Horrela, ibilbidea bere kasa bi pisu igo eta jaitsi ditzakeen edonorentzat egokituta dago. Bisitaldi guztiak bertako gidarien laguntzaz gauzatzen dira, gehienez 25 pertsonaz osatutako taldeetan. 50 minutuko iraupena duten bisita horietan hiru gelaune ikusteko parada izaten da:\nArtzainzulo, sarrerako gela izanik, argi naturala iristen da hara eta haren bolumen itzelari esker, nahikoa argia izaten du. Gela horretan lehen formazio geologiko xumeak ikusten dira. Gelaren amaierara iristean, Jentileioko tutuan sartu eta 28m jaitsi ostean, (90 harmaila) leizearen erraietara heltzeko modua dago. Hartz Zuloa izeneko gelak banatzaile gisara jokatzen du, bertatik gainontzeko geletarako sarrera baitago.\nLaminosin, gelaune honen ezaugarri nagusia formazio geologikoen aniztasuna eta kopurua handiak dira: estalaktitak, estalagmitak, gourgs-ak...non-nahi gertu-gertutik ikusteko moduan.\nHerensugearen Gotorlekua, bisitatu ahal den azken gelaune honen bereizgarria haren bolumen itzela da (60mko luzerakoa, zenbait puntutan 20mko altuerakoa).\nLeizeen sarreran harrera-etxe bat dago.\nWikimedia Commonsen badira fitxategi gehiago, gai hau dutenak: Mendukilo\nOrriaren azken aldaketa: 28 otsaila 2019, 23:06.


«Zuka erabiliz eraiki ditugu harremanak eta erronka bat da aldatzea» - Ibarra - Tolosaldeko ataria\n«Zuka erabiliz eraiki ditugu harremanak eta erronka bat da aldatzea»\nTolosaldeko Ataria 2021-05-25 13:09\nBuruan klik bat egin eta lagun batzuekin hitanoa erabiltzen hasi zen duela pare bat urte Lierni Arozena Zubizarreta (Ibarra, 2001). Euskararen eta bereziki hitanoaren gaiak erakarrita, Ibarrako Euskara Batzordeko kidea da egun, eta ikastaroetan parte hartzen ari da.\nEgunerokoan presente daukazu noka?\nBai, duela bi urte inguru, Gabiriako lagun batekin hasi nintzen noka praktikatzen. Hitanoaren inguruko mugimendu bat martxan jarri zen Gabirian, eta bertako kidea zen laguna. Euskara mundua asko gustatzen zait niri, arreta eman izan dit, eta noka hitz egitera animatu nintzen lagun harekin, eta egunerokoan, unibertsitateko lagunekin, esaterako, asko erabiltzen dut.\nEtxetik jaso duzu zerbait?\nGurasoengandik ez, baina bai aitona-amonengandik. Amonagandik bereziki, segurarra da bera, eta Seguran hitanoak betidanik izan du nahikoa presentzia. Belarria egina nuen hizketan hasterako.\nHautu bat da erabiltzen hastea?\nNire kasuan, zuka forman eraikitako harremanetan, konfiantza eta gertutasuna baldin badago, erronka moduan hartu izan dut noka egitearena, hautu kontziente moduan.\nZure inguruan hitanoa erabiltzen da orokorrean?\nEzezkoa esango nuke. Unibertsitateko lagunekin, gehienbat emakumeekin aritzen naiz, baina gazteen artean ez da ohikoena hitanoa entzutea.\nIbarran saiakera bat ari zarete egiten hitanoa indartzeko. Nola sortu da ideia?\nIbarrako Euskara Batzordeak bideratu du kontua. Uzturpe ikastolak, Galtzaundi Euskara Taldeak, Hauspoa elkarteak, Ibarrako Udalak eta hainbat herritarrek osatzen dugu batzordea, eta mahai gainean jarri genuen gaia. Jendea hitanora gerturatzeko zer egin genezakeen pentsatzen hasi ginen. Jakitun ginen Donostian Bagera elkarteak hitano ikastaroak antolatu izan dituela eta Larraulen ere nokaldia egin zutela; duela gutxi, Alegian ere hitano ikastaroak eman zituzten. Eta Nora Urbizu eta Uxoa Elustondo hitanoaren inguruko ikerketa egiten zebiltzala ere bagenekien. Azpeitian ere, duela urte batzuk, hitanoaren inguruko ikerketa bat egin zuten,eta nokadromo bat antolatu zuten. Oñatin, Gabirian eta Seguran ere martxan dira ikastaroak. Segurakoa klabea izan da Ibarran hitanoaren inguruan zer egin zehazteko garaian, segurarrengana jo baitugu laguntza eske, eta Larraulgo ikastaroa antolatu zutenekin ere jarri gara harremanetan. Horrela, Iñaki Rezola irakaslearekin hitano ikastaroa antolatu dugu.\nBi talde osatu dituzue. Arrakasta izan du?\nHarrera ona izan du, uste genuena baino handiagoa. Esan behar da, ordea, gehienak emakumeak animatu garela. Gure asmoa toka eta noka sustatzea zen, eta bide batez, gizonezkoak erakarri nahi genituen, noka erabiltzen hastera eta alde horretatik pena pixka bat badugu. Izan ere, askotan ikusten dugu, mutilen artean toka erabiltzen dutela eta neska bat elkarrizketan sartzen denean zuka egiten zaiola. Baina irakurketa positiboa egiten dugu hala ere, parekidetasun begiradatik ahalduntzeko aukera bat dugu emakumeok eta pozik gaude.\nNolako saioak ari zarete jasotzen?\nHasierako saioetan gramatika pixka bat ari gara ikasten, eta mintzapraktika asko egiten dugu. Bakoitzak bere rola izaten du, bertsotan egiten den moduan, eta hitanoa erabili behar izaten dugu, trebatzen joateko.\nIzotza haustea kosta egiten da?\nBai, erronka bat da. Aintzat hartuta zuka erabiliz eraiki ditugula harremanak, erronka bat da erregistroa aldatzea, baina balantza batean jarriz gero, norberaren aukera da hizketarako modua erabakitzea.\nHorrelako ikastaroek hitanoa hauspotzea ekartzen dute?\nAntolatzaileon artean horixe komentatzen dugu. Piztu egiten du jendea gai honek, izan ere, askotan ez gara kontziente zer daukagun edo zer galdu dugun. Horrelako ikastaroek oihartzuna izaten dute normalean, eta gurean ere horri eutsi nahi diogu. Ea egunerokotasunean geroz eta gehiago erabiltzen hasten garen.\nHorixe baita ikastaroen helburuetako bat, hitanoa egunerokoan erabiltzea.\nBai, noski. Hitanoa bultzatzen dutenen artean badira korronte ezberdinak; batzuk, esaterako, gabezi batetik abiatuta toka eta noka sustatzean jartzen dute indarra, horri bultzada emanez, eta beste hainbatek, ni tartean, nokaren galeraren irakurketa egiten dugu. Genero aldetik pisua duela ikusten dugu: ez da kasualitatea emakumeen hizketa modua galdu izana gehienbat.


Help Scout: Gehitu Bezeroarentzako Zerbitzu Eskalagarria Zure Gunean | Martech Zone\nHelp Scout: Gehitu bezeroarentzako zerbitzu eskalagarria zure webgunera\nLarunbata, abuztuak 31, 2013 Igandea, urria 4, 2015 Douglas Karr\nBerezia: Erabil ezazu gure afiliatuen esteka lortzeko % 30eko beherapena 3 hilabeteko harpidetza HelpScout Plan Estandarrerako.\nBuruzagiek konpainia guztiak komunikabideen enpresa direla iragartzen duten bitartean, konpainia guztiek bezeroarentzako arreta eta erantzuna ere eskatzen dutela defendatuko nuke. Sare sozialak merkaturatzeko ahaleginak urratu ditzakeen arazoren bat baldin badago, ez du bezeroari arreta emateko eskaerei modu eraginkorrean erantzuten.\nLaguntza Scout bezeroentzako arreta eskalagarrirako plataforma eskaintzen du laguntza mahaiko plataforma osoaren konplexutasunik eta kudeaketarik gabe. Help Scout bezeroentzako ikusezina da eta beste edozein laguntza-mahairen moduko eskalak dira, baina bezeroaren esperientzia pertsonalizatuta dago mezu elektroniko normal baten moduan. Plataformak taldearen produktibitatea areagotzen duten eta zure taldea orrialde berean mantentzea ahalbidetzen duten lankidetza ezaugarriak ditu bezeroak pozten diren bitartean. Txostenak ere sartzen dira, laguntza metrika egingarriak eskura jarriz, denboran zehar errendimendua jarrai dezazun.\nAgian Help Scout-en ezaugarririk indartsuena auto-erantzunetarako, bideratzeko eta esleitzeko eta jarduera osagarrietarako lan-fluxu konplexuak egiteko gaitasuna da.\nGainera, Help Scout-ek gehigarri integratu batzuk eskaintzen ditu, besteak beste, erantzun automatikoaren iragazkia eta hirugarrenen integrazioak campfire, Capsule, Google Apps, Highrise, HipChat, Hive, KISSmetrics, Klaviyo, Ederki, Olark, Snap Engage, Erantzungailua, Zapier eta 180+ web zerbitzu gehiago. Zure aplikazio pertsonalizatua ere eraiki dezakezu API web-kakoak.\nTags: campfireCapsulegoogle appslaguntza-mahaiaLaguntza ScoutHighriseHipChatHivemusu-metrikaKlaviyoEderkiOlarkSnap EngageerantzungailukoWeb-kakoakzapier\nEnpresa Txikien Gida Sare Sozialak menperatzeko\nArriskua ez da arreta, testuingurua da\nSep 2, 2013 9: 30 AM\nBenetan eskertzen duzu Help Scout-i buruzko artikulu hau idaztea, Doug! Egun zoragarria pasatu.\nKreditu txartelen eraikitzaileen iritziak\nNov 30, 2013 1: 01 AM\nLineako marketina gehiago erabiltzen da orain. Jende gehienak linean erosten du\njendeak ez duelako denborarik erosketak egitera eta gauzak aukeratzeko.\nLineako marketinak esparru handia du etorkizunean.


Añorgako festen inguruko erakusketa jarri du Gorga Historia Mintegiak - Irutxuloko Hitza : Irutxuloko Hitza\nAñorgako festen inguruko erakusketa jarri du Gorga Historia Mintegiak\nGorga Historia Mintegiak urteak darama Añorgako historia berreskuratzeko eta jendearentzat ikusgai jartzeko lanean. Azken urteotan hainbat erakusketa jarri dituzte eta azkena, abenduan jarri zuten. Hain zuzen ere, Añorgako festen inguruko argazki bilduma jarri dute pilotalekuko eserlekuen atzealdean. 1940 ingurutik hasita 2000. urtera arteko argazkiak bildu dituzte. Hurrengo erakusketa martxan jarri arte izango da ikusgai.


Txikibirding, hegaztiekin jolasten – Sare Berdeak\nTxikibirding, hegaztiekin jolasten\nKategoriak Bukatuak, Urduña\nLarunbat honetan, ekainaren 25a, Equinoccio Naturak txikibirding bat egingo du Urduñan, hegaztiekin jolasean, “Ekaina naturan” programaren barruan.\n11: 00etatik 13: 00etara egingo da Antiguako Santutegian. Prezioa haurrentzat 3 euro, helduentzat 4 euro. 5 urtetik gorako haur eta familientzako jarduera.\nJarduera honako hau izango da: prismatiko magikoak egitea txikienekin; hegaztiak nola behatu, nola identifikatu, eta hegaztiei buruzko orokortasunak, lumekin, egagropilekin eta abar; hegaztiak identifikatzeko jokoa argazkiekin; eta hegaztiak ikusteko ibilbide labur bat ingurunean zehar. Jarduerak parte-hartzaileen adinetara egokituko dira.\nInformazio gehiago eta izen ematea hemen: https://www.ordunaturismo.com/ms eta Urduñako turismo bulegoa: Turismo@urduna.com | 945 38 43 84